PSD îl provoacă pe Nicușor Dan să publice numele celor care au donat sume imense în pre-campanie. „Este important ca alegătorii să știe interesele de afaceri”
Primarul Capitalei, Nicușor Dan, „are obligația morală” să publice lista persoanelor care au contribuit cu mai mult de 40.500 de lei la campania sa pentru alegerile prezidențiale din luna mai, susține PSD, într-un comunicat de presă remis Ziare.com luni, 31 martie. Social-democrații citează anularea alegerilor prezidențiale de la finalul anului trecut ca justificând nevoia de transparență.